| Targalės valsčiuslatv. *Tārgales pagasts* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Latvijos vėliava Latvija |
| **Regionas** | Kuršas Kuršas |
| **Savivaldybė** | Ventspilio savivaldybė |
| **Administracinis centras** | Targalė |
|  |
| **Gyventojų** (2016) | 1 845 |
| **Plotas** | 364,2 km² |
| **Tankumas** (2016) | 5 žm./km² |
|  |
|  **Vikiteka** | Targalės valsčiusVikiteka |

**Targalės valsčius** (latv. *Tārgales pagasts*) – viena iš Ventspilio savivaldybės administracinių teritorijų prie Ventos ir Baltijos jūros pakrančių Kurše, Latvijoje. Ribojasi su Ventspilio miestu, Talsų savivaldybės Kolkos valsčiumi ir savo savivaldybės Ancės, Puopės, Ugalės, Varvės ir Piltenės valsčiais. Valsčiaus centras – Targalė. Dalis Targalės valsčiaus kaimų įeina į Lyvių pakrantės teritoriją.

Istorija
--------

Pirmą kartą Targalė rašytiniuose šaltiniuose (*Thargolae*), kaip kuršių kunigaikščio Lamekino valda (kiligunda) Ventavos žemėje, paminėta 1230 metais. 1253 m. po Kuršo padalijimo, Targalė atiteko Livonijos ordinui. XIX a. antrojoje pusėje buvo sudarytas Sarkanmuižos valsčius (vok. *Rothof*). XX a. trečiame dešimtmetyje prie Ventspilio nuo Kuldygos kelio ir Paventės (Lybciemas, Dzirtniekciemas) buvo prijungti kai kurie kaimai. 1935 m. Sarkanmuižos valsčiaus plotas buvo 308,2 km². 1939 m. jis buvo pervadintas **Ventos valsčiumi**. 1945 m. Ventos valsčiuje buvo sudarytos Liepenės, Targalės ir Ventos kaimų tarybos. 1954 m. Liepenės kaimą prijungė prie Ventos kaimo. 1961 m. dalį, o 1966 metais, kai Ventos kaimą panaikino, beveik jį visą prijungė prie Targalės valsčiaus. 1996 m. prie Ventspilio buvo prijungtos Maurciemo apylinkės. 2009 m. valsčius, kaip administracinė teritorija, buvo įtrauktas į Ventspilio savivaldybę. Po 1991 m. Latvijos vyriausybės nutarimo dalis valsčiaus kaimų (Lūžnia, Lielirbė, Mikeltuornis, Jaunciemas) įeina į Lyvių pakrantės teritoriją.

### Svarbūs objektai

* Uovišių švyturys
* Mikeltuornio švyturys
* Gryžų Velnio suolas (didelis riedulys)
* Targalės dvaras su parku
* Mikeltuornio smuklė

Targalės valsčiaus kaimai
-------------------------

|  |  |  |  |  |  |
| --- | --- | --- | --- | --- | --- |
| * Akmendziros
* Burtniekai
* Būšniekai
* Duokupė
* Dzelzcelniekai
* Elkškenė
* Elkškenės stotis
* Ėvartciemas
* Jaunciemas
* Jaunupė
 |  | * Kamarcė
* Krievlaukai
* Kurzemė
* Lielirbė
* Liepenė
* Luodės
* Lūžnia
* Mikeltuornis
* Muižniekai
* Uovišiai
 |  | * Packulės kaimas
* Platenė
* Pūrkalnai
* Rėdzniekų kaimas
* Stotis Ventspilis-2
* Standzės kaimas
* Targalė
 | 

 |

Gamta
-----

Targalės valsčius išsidėstęs prie Baltijos jūros ir Irbės sąsiaurio pakrančių, taip pat Ventos kairiajame krante, jos žemupyje. Pajūryje yra vienas iš labiausiai išreikštų Latvijos sausumos ragų (kyšulių) – Uovišių ragas (latv. *Ovišrags*). Kraštovaizdis lygus: valsčius plyti Pajūrio žemumos Ventavos ir Irvės lygumose.

### Vandens telkiniai

#### Upės

Venta, Irbė, Kamarcė, Elkškenė, Mauriniupė, Platenė, Aga, Jaunupė, Skaldė, Standzė

#### Ežerai

Klanezeras (67 ha), Puterezeras (8,3 ha)

#### Pelkės

Klanių pelkė, Platenės pelkė

Transportas
-----------

Valsčiumi eina pagrindinis kelias Ryga–Ventspilis (A10), regioniniai keliai Ventspilis–Piltenė (P122), Ventspilis–Kolka (P124) ir geležinkelio linija Ryga–Ventspilis (stotys – Ventspilis-2 ir Elkškenė).

Įžymūs žmonės
-------------

* Janis Princis (1796–1868) – lyvių vertėjas, poetas, visuomenės veikėjas
* Alyda Vanė (latv. *Alīda Vāne*) (1899–1969) – operos dainininkė

Šaltiniai
---------

1. ↑  Rīkojums par dažu Latvijas pagastu nosaukumu pārdēvēšanu Archyvuota kopija 2016-04-06 iš Wayback Machine projekto. Valdības Vēstnesis 1939.gada 30.decembris
2. ↑   Latvijas pagasti. Enciklopēdija. Rīga : A/S Preses nams. 2001–2002. ISBN 9984-00-412-0.